**Høyringssvar – Barne- og ungdomsplan 2021 – 2030**

**Møtet i samarbeidsutvalet 10.5 vart avlyst på grunn av mange fråfall. Høyringssvaret er difor ei samanfatting av innspel frå møte med dei pedagogiske leiarane og møte i FAU**

**Frå møte med dei pedagogiske leiarane 3. og 4. mai**

* Dei tilsette kjenner godt igjen verdiar, metodikk mm som vi arbeider etter i planen. Til dømes relasjonar, tryggleiksirkel, autoritative vaksne og inkluderande fellesskap
* Fokus på tverrfagleg samhandling er bra
* Verdiplattforma visar til forsking for kva som er viktig i arbeidet for barn og unge
* Det er referert til ulike publikasjonar i plana. Det bør følgje ei litteraturliste til desse, slik at interesserte lesarar kan finne desse
* Vi støttar forslag om at det skal vere faste tilsette vaksne og på fritidsarenaene til barn- og unge
* Skulle det stått meir om 24 timars- barn og unge i planen?
* Barnevernet si rolle er lite beskrive. Skulle den komande barnevernreforma frå 1.1.22 vore omtala? Mål med reforma og konsekvensar for det forebyggande arbeidet for barn- og unge.
* Allereie innførte tiltak står under «Forslag til tiltak». Kunne dei med fordel stått under «Slik gjer vi det», slik at vi såg kva som var reelle nye tiltak?
* Bra at stemma til kvar enkelt barn- og ungdom skal verte hørt i saker som gjeld dei, ut frå alder og modning
* Kunne det vore innarbeidd ein meir konkret handlingsplan for tiltak for kvart år? Kven gjer kva kor tid? Då vert det enklare å planlegge, gjennomføre og evaluere
* Under satsingsområde «utjamne sosiale skilnader» står det ulike tiltak for støtte til aktivitet. Skulle dei vore forklart?

**Frå møte i FAU 6. mai**

* FAU synes det er veldig bra at det er laga ein plan for barn og unge, kor tiltak er samla. Rosar Aukra kommune for arbeidet.
* Ønske om at resultat frå foreldreundersøkinga for den enkelte barnehage vert synleggjort.
* Svarprosenten for Barnebo var veldig låg, så FAU lurer på om total prosent kan vere rett. Eventuelt korrigere denne
* Ønske om at det står i innleiinga kven som har delteke i gruppa som har utarbeidd planen, slik at ein ser breidda i fagområda som er representert
* Det vart stilt spørsmål ved kva som vert kapasiteten til lavterskeltilbod for foreldrerettleiing i barnehage, helsestasjon og skole. Kunne tilbodet og kapasiteten vore beskrive?
* Det var interesse for at kommunen si rolle opp mot frivillige lag og organisasjonar skulle beskrivast meir konkret. Kva er kommunen si rolle for at lag og organisasjonar skal lykkast som samarbeidspart i arbeid for barn og unge.

Aukra 12.5.21

Sissel Oliv Garseth

Styrar/referent